# 1

Kai Willadsen
kai.willadsen@gmail.com 2012
Δημήτρης Σπίγγος
dmtrs32@gmail.com 2014

# Ξεκινώντας τη σύγκριση φακέλων

Το Meld σας επιτρέπει να συγκρίνετε δύο ή τρεις φακέλους πλάι-πλάι. Μπορείτε να ξεκινήσετε μια νέα σύγκριση φακέλων επιλέγοντας το στοιχείο μενού Αρχείο Νέο... και πατώντας στην καρτέλα Σύγκριση καταλόγου.

Οι επιλεγμένοι φάκελοί σας θα εμφανιστούν ως δένδρα πλάι-πλάι, με τις διαφορές μεταξύ των αρχείων σε κάθε φάκελο επισημασμένες. Μπορείτε να αντιγράψετε ή να διαγράψετε αρχεία από κάθε φάκελο, ή να συγκρίνετε μεμονωμένα αρχεία κειμένου με περισσότερες λεπτομέρειες.

# Η προβολή σύγκρισης φακέλων

Τα κύρια μέρη μιας σύγκρισης φακέλων είναι τα δένδρα που εμφανίζουν τους φακέλους που συγκρίνετε. Μπορείτε να μετακινήσετε ολόγυρα αυτές τις συγκρίσεις για να βρείτε τις αλλαγές που σας ενδιαφέρουν. Όταν επιλέγετε ένα αρχείο ή φάκελο, δίνονται πιο λεπτομερείς πληροφορίες στη γραμμή κατάστασης στο τέλος του παραθύρου. Πατώντας το πλήκτρο Εισαγωγή σε ένα επιλεγμένο αρχείο, ή διπλοπατώντας οποιοδήποτε αρχείο στο δένδρο θα ανοίξει μια σύγκριση αρχείων σε μια νέα καρτέλα πλάι-πλάι, αλλά αυτό θα δουλέψει σωστά μόνο αν είναι αρχεία κειμένου!

Υπάρχουν γραμμές στα αριστερά και στα δεξιά του παραθύρου που σας εμφανίζουν μια απλή χρωματιστή περίληψη των αποτελεσμάτων σύγκρισης. Κάθε αρχείο ή φάκελος στη σύγκριση αντιστοιχεί σε μια μικρή ενότητα αυτών των γραμμών, αν και το Meld δεν εμφανίζει ίδια αρχεία έτσι ώστε να διευκολύνεστε στην παρατήρηση οποιονδήποτε πραγματικών σημαντικών διαφορών. Μπορείτε να πατήσετε οπουδήποτε σε αυτή τη γραμμή για να μεταβείτε αμέσως σε αυτήν τη θέση στη σύγκριση.

# Περιήγηση συγκρίσεων φακέλων

Μπορείτε να μεταβείτε στα αλλαγμένα αρχεία (δηλαδή, οποιοδήποτε αρχεία/φακέλους που δεν είναι αξιολογημένα ως ταυτόσημα) με τα στοιχεία μενού Αλλαγές Προηγούμενη αλλαγή και Αλλαγές Επόμενη αλλαγή, ή χρησιμοποιώντας τα αντίστοιχα πλήκτρα στην εργαλειοθήκη.

Μπορείτε να χρησιμοποιήσετε τα πλήκτρα βελών αριστερό και δεξιό για να μετακινηθείτε μεταξύ των φακέλων που συγκρίνετε. Αυτό είναι χρήσιμο, έτσι ώστε να μπορείτε να επιλέξετε ένα μεμονωμένο αρχείο για αντιγραφή ή διαγραφή.

# Καταστάσεις σε συγκρίσεις φακέλων

Κάθε αρχείο ή φάκελος σε ένα δένδρο έχει τη δική του κατάσταση, λέγοντας σας πώς διαφέρει από το αντίστοιχο αρχείο/φάκελο. Οι δυνατές καταστάσεις είναι:

## Καταστάσεις σύγκρισης φακέλων

Κατάσταση | Εμφάνιση | Σημασία
--- | --- | ---
Ίδιο | Κανονική γραμματοσειρά | Το αρχείο/φάκελος είναι το ίδιο σε όλους τους συγκρινόμενους φακέλους.
Το ίδιο όταν φιλτραριστούν | Πλάγια | Αυτά τα αρχεία είναι διαφορετικά σε όλους τους φακέλους, αλλά αφού εφαρμοστούν τα φίλτρα κειμένου, αυτά τα αρχεία γίνονται ταυτόσημα.
Τροποποιημένο | Blue and bold | Αυτά τα αρχεία διαφέρουν μεταξύ των συγκρινόμενων φακέλων.
Νέο | Πράσινο και έντονο | Αυτό το αρχείο/φάκελος υπάρχει σε αυτόν τον φάκελο, αλλά όχι στους άλλους.
Λείπει | Αχνό κείμενο με μια γραμμή στη μέση | Αυτό το αρχείο/φάκελος δεν υπάρχει σε αυτόν τον φάκελο, αλλά υπάρχει σε έναν από τους άλλους.
Σφάλμα | Ανοιχτό κόκκινο με κίτρινο παρασκήνιο και έντονο | Κατά τη σύγκριση αυτού του αρχείου, παρουσιάστηκε ένα σφάλμα. Τα πιο συχνά σφάλματα που προκαλούνται είναι τα δικαιώματα αρχείων (δηλαδή, δεν επιτράπηκε στο Meld να ανοίξει το αρχείο) και σφάλματα κωδικοποίησης ονόματος αρχείου.

Μπορείτε να φιλτράρετε αρχεία με βάση αυτές τις καταστάσεις, για παράδειγμα, για να εμφανίσετε μόνο αρχεία που είναι Τροποποιημένα. Μπορείτε να διαβάσετε περισσότερα για αυτό στο .

Finally, the most recently modified file/folder has a small star emblem attached to it.